**Pravila ponašanja volontera tijekom obavljanja volonterskih aktivnosti:**

* Poštovati i pridržavati se sedam temeljnih načela Pokreta Crvenog križa (humanost, nepristranost, neutralnost, neovisnost, dobrovoljnost, jedinstvo i univerzalnost).
* Odgovornim ponašanjem služiti kao primjer drugima poštujući propisane sigurnosne mjere i pravila ponašanja
* Poštovati dignitet korisnika u svim situacijama
* Poštovati dogovoreno vrijeme provođenja aktivnosti
* Pravovremeno najaviti nemogućnost dolaska na dogovorenu aktivnost
* Ponašati se savjesno i odgovorno i ne zaboraviti da tijekom svog rada predstavljate Hrvatski Crveni križ
* Čuvati povjerljivost podataka korisnika
* Oznake Hrvatskog Crvenog križa obavezno nositi samo i isključivo za vrijeme obavljanja volonterskih aktivnosti (nikako tijekom vašeg slobodnog vremena)
* Pravilno se odnositi prema zaduženoj opremi
* Ne davati izjave novinarima nego ih uputiti na glasnogovornika Hrvatskog Crvenog križa. Ako radi situacije to ne stignete obaviti, obratite se koordinatoru volontera ili nadređenoj osobi.
* Ništa ne raditi na svoju ruku, nego u dogovoru sa svojim koordinatorom volontera
* Zabranjeno je konzumirati alkohol za vrijeme radnih i volonterskih aktivnosti
* Zabranjeno konzumirati duhanske proizvode u oznakama Crvenoga križa na neprimjerenim mjestima
* Zabranjeno je fotografiranje i objavljivanje fotografija korisnika.
* Ako na svojim privatnim društvenim mrežama objavljuje fotografije koje prikazuju vašu aktivnost kao volontera Crvenog križa morate poštovati sva gore navedena pravila.

Brinite o sebi!

* Volonterski rad ponekad je težak i zahtjevan posao, stoga prije svega nemojte zaboraviti na sebe i svoje zdravlje.
* Brinite o vlastitoj sigurnosti!
* Jedite i pijte na vrijeme!
* Uzmite odmor kada vam je potreban!
* Za sve nedoumice ili poteškoće obratite se koordinatoru volontera.